钦定古今图书集成/明伦汇编/闺媛典/第030卷 > 《祭滕大夫母杨夫人文》前人
## 钦定古今图书集成/明伦汇编/闺媛典/第030卷 > 《祭滕大夫母杨夫人文》前人

“呜呼！士盛庆历，如汉武宣。用兵西方，故西多贤。惟时
滕公，实显于西。文武殿邦，尹范是齐。功名不终，有命
有义。我时童子，知为公喟。四十馀年，墓木卜围。乃识
其子，倾盖不疑。忠厚且文。前人是以，秉心平反，慈训
则尔。仰止德人，如冈如陵。升堂而拜，犹愧未能。岂其
微疾，一恸永已。胡不百年，以慰其子。寿禄在天，考终”
非亡。《鹊巢》之应，子孙其昌。